ELTE HÖK Vezetőképző 2015. nyár, tanulmányi szekció

1.nap

Az első napi szekciómunkán illetve plenáris ülésen nem tudtunk résztvenni, mivel a Kar Tanulmányi- és Oktatási Bizottságának másnap volt ülése. A szekción megjelentek véleménye szerint érdemi szakmai munka nem történt.

2. nap

Nem történt szekciómunka, az érzékenyítésen nem tudtunk megjelenni, szintén a TOB ülés miatt.

3.nap

A délelőtt során Cseszregi Tamás, az Oktatási Igazgatóság vezetője tisztelte meg jelenlétével a szekciót. Számos jövőbeni tervet említett meg a beszélgetés alatt. Az Oktatási Igazgatóság részéről az egyik elsődleges cél az ösztöndíj- és térítési díj rendszerek egységesítése a karokon. Sajnos ez minket hátrányosan is érinthet, hiszen a TTK-n az egyes díjak a legalacsonyabbak között van jelenleg. Sajnos részletesebb információkat nem osztott meg ezzel kapcsolatban, feltehetően még a kezdeti stádiumban van a projekt. A Neptun fejlesztéséről és javításáról is beszélt pár szót, hiszen a rendszer számos, a tanulmányi ügyeket is érintő problémával küzd. Továbbá támogatóan lépett fel a tanulmányi ösztöndíj egységesítésére irányuló program mellett.

A délután folyamán a tanárszakosok szekciójával együtt tartottunk közös megbeszélést. Elsősorban az ő problémájuk az eltérő tanulmányi ösztöndíj-számítás az egyes karokon, így kis csoportokban beszélgettünk a lehetséges egységesítési megoldásokról. A kisebb csoportokban azt a feladatot kaptuk, hogy írjuk össze a mostani számítási módszerek előnyeit és hátrányait. Számos tapasztalattal gazdagodhattunk, így a többi kar véleményének megismerésével.

4.nap

A délelőtt folyamán szintén a tanulmányi ügyekkel foglalkozó delegáltakkal beszélgettünk. Az elején felmerült, hogy a kari ösztöndíjbizottságok számára a tanulmányi bizottságok fogalmazzanak meg a támogatandó hallgatók számát. Számunkra nem volt elfogadható ez az álláspont, mivel pusztán az ösztöndíjbizottság ismeri a pontos pénzügyi keretet az adott félévben, így tudja meghatározni hatékonyan az ösztöndíjat elnyerők számát. Ezután következett a tanulmányi ösztöndíj számításához vonatkozó alapelvek összegyűjtése. Nagyon konstruktív volt a szekciómunka ezen része, mivel a jövőben kidolgozásra kerülő rendszer alapjait lefektettük.

Alapelvként 4 fogalmaztunk:

* Eltérő súllyal szerepeljenek a kötelező, közetlezően választható és szabadon választható tárgyak
* Társaikhoz viszonyítva legyenek értékelve a hallgatók
* Kreditérték ne legyen figyelembe véve
* Lineárisan növekedjenek az értékek

Nagyon hasznos volt összességében a Vezetőképző, hiszen megismerhettük a többi kar állás- és számítás módját és jó kapcsolatot építhettünk ki a tanulmányi érdekképviselettel foglalkozó társakkal, ennek köszönhetően hatékonyabb lesz a jövőbeni közös munka.

Bármilyen kérdést és észrevételt szívesen fogadunk!

Budapest, 2015. szeptember. 9.

Horváth Luca és Rádl Attila